Activitats – Pàgina 96 – FCAF.CAT\nActivitats de la Federació o els seus membres\nDijous 6 d’Abril – Presentació del número 150 de HobbyTren\nJB Publicaciones es complau a convidar-vos a l’acte de presentació del número 150 de la revista HOBBYTREN, que tindrà lloc al Museu del Ferrocarril de Vilanova i la Geltrú el dijous, 6 d’abril de 2006 a les 17:30 h.\nComunicats 3 abril 2006\nXLIV Congrés de la Federación Española de Asociaciones de Amigos del Ferrocarril a Ourense\nPrograma del XLIV Congrés – Ourense Relació de les activitats planificades del dia 28 d’abril a l’1 de maig de 2006 Més informació i inscripcions a http://www.asofer.net/\nComunicats 31 març 2006\nActes al museu pel 125è aniversari de l’arribada del tren a Vilanova i la Geltrú\nDijous, dia 30: A partir de les 17.00 hores, presentació del núm. 495 de la revista V�?A LIBRE, que publica un article de fons amb el títol: “125 aniversario de la llegada del ferrocarril a Vilanova i la Geltrú. El ferrocarril, impulsor de la modernització de la ciutat.�?, així com …\nMuseu del Ferrocarril de Catalunya 29 març 2006\n125è. ANIVERSARI DE L’ARRIBADA DEL FERROCARRIL: (1881-2006) UNA FESTA A VILANOVA I LA GELTRÚ\nEl desembre del 1881, gràcies a l’impuls del vilanoví Francesc Gumà i Ferran en la concepció del projecte i l’execució de les obres d’infraestructura, s’inaugurà el servei de ferrocarril entre Barcelona i Vilanova i la Geltrú. L’any 2006, amb motiu d’aquest 125è Aniversari, ha d’esdevenir l’Any del Ferrocarril, un any …\nMuseu del Ferrocarril de Catalunya 9 març 2006\nVerdú, Capital del coleccionisme\nVerdú, (Lleida) Capital del coleccionisme Dies 8 i 9 de juliol del 2006 Dissabte 8 i Diumenge 9, des de les 10:00 fins a les 20:00 es podrà visitar les exposicions de diferents coleccionistes i compra-venta d’objectes coleccionables, entre ells també els d’àmbit ferroviari.\nComunicats 2 març 2006


Protocol - Ajuntament de Terrassa\nEl Departament de Protocol de l'Ajuntament de Terrassa s'encarrega dels casaments civils i de l'ajut protocol·lari.\nEls casaments civils a l'Ajuntament es fan per delegació del Jutjat. El primer pas a fer és anar al registre civil del jutjat i iniciar allà l'expedient. Un cop es disposa del número d'expedient ja es pot posar dia i hora per casar-se a l'Ajuntament de Terrassa.\nEls casaments es realitzen els divendres i/o dissabtes, depenent del mes. Els dies disponibles poden concretar-se amb el servei de Protocol. En festiu o pont, no hi ha celebració. Els casaments se celebren al Saló de Sessions de l'Ajuntament.\nUn cop amb la data escollida i havent portat el certificat que lliuren al registre civil (acreditatiu que podem fer aquest casament) caldrà que els contraients aportin la còpia del NIF de dos testimonis. També tenen la possibilitat de personalitzar la cerimònia amb música i parlaments.\nCasaments civils a l'Ajuntament de Terrassa\nÉs un servei que s'ofereix a entitats, institucions i persones particulars que tinguin algun dubte o vulguin informació d'atenció protocol·lària en algun acte que estiguin organitzant.\nProtocols de Festa Major\nLa Festa Major de Terrassa se celebra el primer diumenge després de Sant Pere. Dura de divendres a dimecres, i el diumenge és el seu dia central. Se celebra en honor dels sants patrons de la ciutat, que són sant Pere, sant Cristòfol i sant Valentí.\nUna gran majoria de la gent de Terrassa que participa en la Festa Major de la ciutat té clars els diferents espais i temps festius, la seva distribució, el seu ritme i les activitats que es practiquen a cadascun d'ells. La suma de tot aquest coneixement i de totes aquestes percepcions sobre la Festa Major és considerat pels terrassencs i les terrassenques la nostra tradició festiva.\nDe fet, els Protocols no pretenen altra cosa que fixar en un text escrit tot aquest conjunt de coneixements i percepcions latents sobre la festa que han esdevingut, amb els anys i per a molta gent, tradicions, i fer-los explícits.\nCoincidint amb la Festa Major de 2010, l'Ajuntament de Terrassa va editar el llibre Els Protocols de Festa Major, que obre la colecció Les nostres tradicions.\n937 397 020\nRv. de Montserrat 14, 1a planta (08221 Terrassa)


Domeño aprova el seu Pla General Municipal - Noticias CAMP DE TURIA\nLa Diputació de València continua donant mostres del seu compromís per a ajudar i acompanyar permanentment als municipis més xicotets, una tasca essencial per a l’àrea d’Assistència a Municipis que dirigix Amparo Orts, i que s’exemplifica de la manera més clara en l’ajuda que presta a estes localitats a l’hora d’elaborar els seus Plans Generals Municipals (els antics Plans Generals d’Ordenació Urbana).\nEls últims ajuntaments que han aconseguit tirar avant els seus plans generals gràcies a l’impuls de la corporació provincial han sigut els de Domeño i Gestalgar. Amb aquesta aprovació, es posa fi a una situació d’anomalia, en la qual les dos poblacions estaven regides per una sèrie de desfasades normes subsidiàries del segle passat, amb les quals no es podia donar resposta als desafiaments propis d’un període com l’actual.\nDavant les dificultats que dos ajuntaments de la grandària de Domeño i Gestalgar tenen per a superar per si sols un farrogoso procés d’elaboració del Pla General Municipal, caracteritzat per la gran quantitat de tràmits pels quals cal passar, la Diputació s’encarrega de tota la tasca de coordinació i supervisió del Pla General, des de la contractació de l’equip redactor a l’aportació de tècnics especialitzats en esta classe de treballs. Per a la seua realització, l’àrea d’Assistència a Municipis ha destinat una inversió total de 160.000 euros.\nEl nou pla de Domeño, que fins ara comptava amb una normativa aprovada en 1994, dota als seus habitants d’una regulació urbanística actualitzada que recull les noves necessitats i al mateix temps incorpora unes ordenances de l’edificació que respecten la singularitat i qualitats estètiques del patrimoni edificat de Domeño.\nEn les zones residencials de nou desenvolupament es flexibilitzen els paràmetres d’edificació per a permetre uns habitatges de menor cost i grandària que atraguen a població jove, obrint el ventall de tipologies disponibles a totes les necessitats.\nTambé s’ordena detalladament el sòl urbà vacant pendent d’edificació, per al qual es preveu el seu desenvolupament a curt o mitjà termini, dotant de rellevància a la integració paisatgística i la continuïtat de les zones verdes.\nEl cas de Domeño destaca a més per ser el primer Pla General Municipal de la Comunitat Valenciana que s’aprova íntegrament sota la LOTUP (Llei d’Ordenació del Territori, Urbanisme i Paisatge de la CV), la qual cosa ha suposat l’elaboració tant d’un Pla General Estructural com d’un Pla d’Ordenació Detallada.\nEl Pla General Municipal és un instrument fonamental per a l’ordenació del territori de qualsevol localitat, sense el qual no seria possible, per exemple, modificar el pas del trànsit per dins del terme municipal; ampliar el sòl destinat a ús industrial per a acollir noves empreses o activitats terciàries; o permetre la construcció de més habitatges. Es tracta, en definitiva, de definir el model territorial al qual es desitja que botiga el desenvolupament d’un municipi, amb l’ordenació urbanística del mateix i la seua concreció en diferent grau de detall segons la classe de sòl de què es tracte. Estem parlant, per tant, de la norma de major importància que pot dictar un ajuntament.


Venda de calderes Elèctriques - ÉsecÈ Group\nEl generador de vapor es compon d’un o més recipients a pressió que tenen un nombre variable de resistències elèctriques a bord. Tal configuració permet al generador modular la producció de vapor i la potència absorbida.\nLa instal·lació del generador és tan ràpida com senzilla perquè només es necessiten 4 connexions: subministrament d’energia elèctrica, subministrament de vapor, drenatge i entrada d’aigua. L’alimentació d’aigua es pot connectar directament a la xarxa d’aigua a un tanc de condensat.\nPressió de treball de 4,5 bars (8,5 segons demanda)\nMolt poc espai necessari\nProducció de vapor de 20 a 250 kg/h (15-180 kW)\nMarca CE, directiva europea d’equips a pressió: 2014/68/UE (PED)


El PS critica que la inversió estrangera assolida representi un percentatge molt petit del PIB - FÒRUM.ad\nEl PS critica que la inversió estrangera assolida representi un percentatge molt petit del PIB\nOn: 17/09/13 20:31\nEl primer secretari del Partit Socialdemòcrata (PS), Pere López, ha valorat aquest dimarts el volum d’inversió estrangera que s’ha aconseguit durant el primer any d’aplicació de la Llei, lamentant que representi un percentatge molt petit en comparació amb la xifra global del PIB. López ha reconegut que sí que hi ha un cert moviment i s’han fet força regulacions d’inversions que ja eren presents al Principat, ‘però en cap cas s’ha assolit allò que se’ns havia promès com a solució a la crisi’.\nEl primer secretari del PS, Pere López, ha dit que el volum total d’inversió estrangera que s’ha aconseguit ‘no és el que des del Govern se’ns havia promès’, i que es tracta d’una quantitat molt petita si es compara amb el PIB. En aquest sentit, el PS creu que el Govern hauria de reconèixer que va ser excessivament optimista, i més tenint en compte que fins i tot va anunciar alguns noms d’empreses multinacionals que ‘no hem vist que s’hagin concretat’.\nPere López també ha indicat que sense la signatura de convenis de doble imposició les grans inversions estrangeres no són possibles, ‘i en canvi el Govern encara dóna tombs a la llei de l’IRPF, que és la primera mesura que havia d’aplicar si es volia posar l’obertura econòmica en marxa’. En aquest sentit, ha recordat que DA no portava aquest punt al programa electoral, i que això li provocarà ‘una certa contestació social’ perquè tampoc ha fet cap esforç per explicar perquè ha incomplert el programa.\nD’altra banda, López ha valorat aquest dimarts l’informe econòmic de la Cambra de Comerç i la rèplica del cap de Govern, Toni Martí. El representant del PS considera que amb les paraules de Martí ‘sembla que per fi el Govern vol impulsar les mesures de reactivació econòmica que vam proposar fa 2 anys i mig’. En aquest sentit, López ha celebrat que ‘per fi el Govern torna a parlar d’alguns projectes com la qüestió energètica, la rehabilitació d’habitatges o la renovació del parc d’automòbils’.\nPrevious Post: Xerrada sobre Manet al CAEE\nNext Post: Una tardor diferent per a cada persona


Mobilitat i Transports | Ajuntament de Barcelona\nL'Àrea verda renova el seu lloc web El disseny del web més amigable amb l'usuari que facilita la navegació i permet localitzar ràpidament la informació desitjada o el tràmit que es vol realitzar. També s'ha ampliat la informació disponible perquè es pugui entendre millor quins són els objectius de l'Àrea verda, què és i com es treballa en el dia a dia.\n>> Veure notícia relacionada: "Nou web de l'Àrea verda"\n>> Web de l'Àrea verda\nAfectats d'accidents de trànsit alerten del risc de conduir begut\n#Seguretatviària. Voluntaris amb lesions medul·lars causades per accidents de trànsit alerten als usuaris dels locals d'oci nocturn del risc de conduir sota els efectes de l'alcohol o les drogues. Vídeo 'Campanya de conducció responsable'\nCiutat. 65 trams de carrers i 13 parcs, de tots els districtes, s'inclouen en el Pla de Millora Integral de l'espai públic de Barcelona 2013-2015. Les obres costaran 45'57 milions d'euros i començaran a la tardor. Vídeo 'Mantenir la qualitat urbanística'\nMunicipal. L'Ajuntament de Barcelona ha rebut un total 8.086 sol'agent de la Guàrdia Urbana de Barcelona. Del total d'inscrits el 24%, 1.940, són dones, una xifra que ha augmentat respecte a la convocatòria anterior.\nTreballs a la xarxa d'alta tensió al barri del Guinardó\n#Infotrànsit. Aquests dies s'han iniciat un conjunt de tasques relatives a la xarxa d'alta tensió Can Rigat-Trinitat que circula pel barri del Guinardó. Les obres provocaran diverses alteracions a la mobilitat de vehicles i persones fins el 23 de juny. Tweet\nAdéu a la grua de Sanllehy\nHabitat Urbà. És el primer pas per començar la urbanització de la plaça, que estarà oberta al públic l'estiu del 2014. Vídeo 'Retirada de la grua de Sanllehy'\nLa promoció econòmica, les 'smart cities' i la cultura, punts forts de les connexions Barcelona i San Francisco\nMunicipal. Les dues ciutats amplien el conveni d'agermanament i anuncien que impulsaran l'enllaç directe per avió.\nBarcelona serà al novembre la capital del vehicle elèctric\nEconomia. El Simposi Internacional de Vehicles Elèctrics, el congrés més important del sector de tot el món, se celebrarà a la ciutat a la tardor. Vídeo 'Presentació del congrés de vehicles elèctrics'\nBarcelona estrena un sistema de lloguer flexible de motos elèctriques\nHàbitat Urbà. Les motos s'activen a través del telèfon intel·ligent i es pot fer la reserva per trajecte, a 45 cèntims el quilòmetre, o per temps, a 5 euros l'hora. Vídeo 'Motit'\nGràcia ordena l'àrea d'aparcament de motos al carrer de Lluís Antúnez\nAparcament. El Districte ha ordenat la zona d'estacionament de motos del carrer Lluís Antúnez, millorant la mobilitat dels vianants i l'accés als comerços. Tweet\nOn puc llogar una bicicleta?\nCom es pot obtenir la targeta de l'Àrea verda?\nHola BCN! els nous abonaments turístics de TMB Transports. Aquesta setmana comença la campanya de promoció de la gamma de títols de transport Hola BCN!, la nova marca de les targetes ja creades per TMB per a turistes i visitants perquè es puguin desplaçar per la ciutat i l'àrea metropolitana en el transport públic regular\nVídeo 'Hola BCN! els nous abonaments turístics de TMB'\nEl primer bus híbrid biarticulat comença a circular amb passatge a la H12 de la nova xarxa\nTransports. Circularà a partir d'ara en diferents franges horàries a la línia H12 (Gornal - Besòs / Verneda), com a reforç de la flota habitual, formada per cotxes articulats de gas natural comprimit.\nMillora de freqüències i temps de viatge a la nova xarxa de bus #BusBCN. Els intervals de les cinc primeres línies (D20, H6, H12, V7 i V2) se situaran entre els 5 i els 8 minuts els dies feiners.\nTMB crea un segon perfil a Twitter, dedicat a la informació de servei i l'atenció al ciutadà\nComunicació. El perfil @TMBinfo informarà proactivament de les incidències de la xarxa de metro i de les afectacions previstes al metro i al bus relacionades amb esdeveniments al carrer i actuacions de millora en les infraestructures, a més de comunicar altres novetats rellevants en el servei\nL'estació d'autobusos de Fabra i Puig estrena web\nTecnologia. L'estació d'autobusos de Fabra i Puig, gestionada per Barcelona Serveis Municipals, estrena web amb tota la informació d'horaris i tots els serveis pels usuaris.\nInfraestructures. El doble carril bici creuarà la Plaça Tetuan pel costat muntanya. Les tasques es duran a terme entre el 20 i el 26 de maig.\nBarcelona passa els X Games amb bona nota\nCiutat. L'Ajuntament valora positivament les xifres d'assistents i l'oportunitat de tornar a situar l'herència olímpica en l'epicentre de l'esport mundial.\nHorta-Guinardó inicia 12 Rutes Històriques per donar a conèixer el territori als seus veïns\nRutes. Aquestes rutes tenen l'objectiu de posar en valor el potencial turístic del territori d'Horta-Guinardó i donar-lo a conèixer.\nRenovació dels Jardins del Doctor Roig i Raventós\nAccessibilitat. L'Ajuntament acorda amb els veïns com seran els jardins del Doctor Roig i Raventós, la renovació dels quals inclourà millores en l'accessibilitat i la il·luminació. Tweet\nFGC i Escola d'Escriptura (Ateneu Barcelonès) convoquen el concurs de nanorelats...: FGC i Esc... http://t.co/ImBjU6gkWp (via @fgc) #FGC\nVídeo promocional de la Nova xarxa de Bus En bici x BCN\nSeguiu l'actualitat d'en bici x BCN a Twitter\nGrup de Flickr d'en bici x BCN\nWeb Moure's en bicicleta\nEl trànsit als dispositius mòbils\nAplicació Trànsit BCN per Android Aplicació Trànsit BCN per iPhone\nAplicació Trànsit BCN per iPad\nÀrea metropolitana de Barcelona - Mobilitat\nBarcelona Bus Turístic Tram- Tramvia de Barcelona\nEndolla't a Barcelona


En defensa de José Manuel Lara - La Punteta - Notícies d'Opinió - e-notícies\nLa Punteta · 30 de Setembre de 2012. 19:00h.\nDe tots els burgesos que conec -de lluny, perquè jo sóc un paio de classe mitjana- José Manuel Lara és dels que em cau més bé. Em queia bé abans i em cau bé ara malgrat que hagi dit que, en cas d'independèndencia, se n'hauria d'endur l'imperi "a Saragossa, Madrid o Conca" perquè el castellà no serà oficial.\nPotser cal recordar que Mas ja va deixar clar al debat debat de política general que "el castellà també és patrimoni de Catalunya". Modestament, ja ho vaig dir l'altra dia al Twitter: el castellà, en una eventual Catalunya independent, hauria de ser tan oficial com el català. Per descomptat.\nPerò és d'agrair que en un món tan discret com els dels negocis -la pela és la pela-, almenys l'amo de Planeta hagi gosat parlar clar i català. Fins ara només s'hi havia atrevit el president del Cercle, Josep Piqué; i el de la CEOE, Juan Rosell. Però el primer no compta perquè ha estat ministre del PP i al segon, els de la pròpia patronal, li van picar el crustó. Almenys una bona notícia en la matèria: el silenci de la Caixa convida a l'esperança.\nA més, ningú no ha dit que això de la independència sigui fàcil. Caldrà molta pedagogia. A fora i a dins. Espanya no és una invenció dels Reis Catòlics ni del Comte-Duc d'Olivares ni de Felip V. Espanya és una unitat de mercat i es va consolidar amb la creació de la pesseta -un invent català, per cert: Laurà Figuerola, 1868-. Lara, com la resta d'empresaris, és farà independentista el dia que li surti més a compte ser català que ser espanyol.\nPerò, malgrat tot, ha fet més per Catalunya José Manuel Lara que tots de tots els sobiranistes de pa sucat amb oli que ara el critiquen. Fins i tot em va semblar veure al Twitter una crida subtil al boicot d'alguna estrella de TV3. Si les dades de la Viquipèdia són certes, que en aquest cas no ho dubto, dóna feina a 5.000 persones i factura 1.400 milions d'euros. Planeta, amb seu a Barcelona, és el setè grup editorial del món. N'hauríem d'estar orgullosos.\nPlaneta va salvar fins i tot Edicions 62 l'any 2006 -juntament amb la Caixa i Enciclopèdia Catalana-, quan era una editorial amb peus de fang. I quan dic Edicions 62 dic la majoria d'editorials catalanes perquè n'hi ha prou amb una visita a la seu del grup al carrer del Peu de la Creu número 4 de Barcelona -jo ho vaig fer en l'època de Fèlix Riera- per adonar-te'n que controla la majoria de segells que em van ensenyar a llegir en català: Empúries, Proa, Pòrtic, Destino, Columna. Potser massa i tot perquè queden poques editorials independents.\nEl sobiranisme no ha perdonat a Lara que sigui també accionista de La Razón tot i que també ho ha estat de l'Avui. És el més aproximat a ciudadano Kane que conec -en el sentit positiu del terme- perquè és el que voldria qualsevol editor: tenir un diari de cada tendència. La qual cosa li ha provocat algun disgust: quan va entrar a Premsa Catalana el 2004, Luis Maria Ansón se'n va anar amb un cop de porta.\nI em consta que volia mantenir-se a l'accionariat quan Godó va posar a la venda la seva participació el 2009 perquè ja pensava en La Vanguardida en català. Si hagués continuat potser l'Avui encara existiria com a capçalera independent perquè, com se sap, ha deixat d'existir i ara és El Punt-Avui. I espero, pel bé de la premsa en català, que tiri endavant tot i que acostumo a desconfiar d'aquells negocis que s'acaben venent per un euro. El millor exemple fins ara és Spanair. Potser algun d'aquests columnistes que ara el deixen verd li haurà d'acabar demanant feina.\nSi hi hagués més lares a Catalunya, Catalunya aniria millor. En plena bombolla immobiliària, mentre la majoria de la nostra alta burgesia es dedicava invertir en locals al Passeig de Gràcia o ficar la mà a la caixa del Palau; José Manuel Lara va diversificar el hòlding familiar i fins i tot va crear una companyia aèria: Vueling.\nA més, ha sabut convertir l'editorial heretada del seu pare en un grup multimèdia, cosa que a altres famílies, com els Godó, els ha costat més. I això que ni tan sols era l'hereu destinat a agafar les regnes del grup perquè li pertocava al seu germà Fernando, mort a l'autopista de Manresa el 1995 presumiblement per excés de velocitat. Mossèn Ballarín, que casualment passava per allà, li va donar l'extremaunció.\nI, per Barcelona, encara corre la llegenda urbana que l'amo de Planeta va plantar l'aleshores president del Govern espanyol, José María Aznar, per no perdre's la seva partida de bridge dels dilluns. Se non è vero, è ben trovato. Llavors Aznar, amb majoria absoluta, venia més per Barcelona. Tenia les portes obertes arreu.\nPer als malpensats voldria acabar dient tres coses:\nPrimera. Que consti que jo, al senyor Lara, no el conec. De fet, només hi he parlat una vegada. Un dia que, al Cercle, en plena onada de rumors sobre la venda l'Avui, li vaig preguntar a boca de canó sobre el futur professional de Vicent Sanchis i em va respondre polidament que el llavors director de l'Avui sempre tindria un forat al Grup Planeta.\nSegona: l'e-notícies no està en venda. I si hipotèticament mai ho estigués -que ho dubto: el nostre model de negoci no és fer un pilotasso- l'última persona a qui l'hi vendria seria a José Manuel Lara davant el risc de tornar a ensopegar -encara que fos en un passadís o al quarto de les fotocòpies- amb el senyor Albert Montagut.\nL'altre dia vaig veure que em volia seguir a Twitter i, abans de bloquejar-lo, li vaig enviar una foto que vaig fer un dia a Dublín: un pub que exhibia un cartell ben gros a l'entrada: "reservat el dret d'admissió". Ja el vaig patir prou quan ell era director de l'edició catalana d'El Mundo i jo un simple mindundi. És L'única persona que va estar a punt de fer-me avorrir el periodisme. Amb el temps crec que he demostrat que una de les poques coses que sé fer bé a la vida són titulars.\nI, tercera, tampoc no voldria que semblés que estic donant les gràcies per tenir la gentilesa de convidar-me per al sopar del Planeta per primer cop des de la fundació d'aquest diari ara fa més de dotze anys. En el fons vol dir que anem bé: l'e-notícies se'l mira tothom la qual cosa, no cal dir-ho, és mèrit de tots el que el fem, no només del pringat del director.\nEn un principi vaig pensar que no perquè servidor va molt enfeinat i fa poca vida social, però després m'hi vaig repensar. Al cap i a la fi, al Planeta també s'hi pot anar a pencar. Serà una bona ocasió per flairar què pensen els nostres empresaris de la independència i, de retruc, esbrinar quin regal fan als periodistes a la roda de premsa prèvia. Sembla que hi ha garrotades entre els col·legues per anar-hi. Tot i que, dels regals a la premsa, ja en parlarem un altre dia.\nEm pots seguir a Twitter:\nJo, com Umbral, he vingut a parlar del meu llibre (que no és de Planeta, eh?):\nI sembla que és bo encara que l'hagi escrit jo:\n#20 Pere, Barcelona, 02/10/2012 - 17:53\nSi el Sr. Lara hagués invertit o plantejat una companyia aèria "de bandera" i no com Vueling, ara tindríem una aerolínia de primera i no una de "baix cost", que a vegades sembla també que certs empresaris promouen un país "low-cost".\n#19 LLUC, 11 SETEMBRE, 02/10/2012 - 17:40\nAquest senyor (Lara), que va cancel-lar el seu compte a un restaurant molt conegut del centre de BCN perquè no el deixaven fumar havans, pot fer le que vulgui amb els seus diners. El que no li accepto és que digui que l´expulsen de Catalunya amb la independència. Ell és igual de català.\n#18 Lara Lòpez, Cat, 01/10/2012 - 23:16\nLara és molt lliure i fara molt be d'anar on vullgui. Dues coses peró: Tans anys a Catalunya i el català li es estranger?, i molt lleig llançar amenaces. Ha fet molt per Cat?, i viceversa, no sr. Rius.Ja no li agradem de sobte?: "Puente de plata". Imprescindible no sera, no?\n#17 Pere, Lleida, 01/10/2012 - 21:01\nEm fa molta gràcia la proclama d'en Mas en relació al Castellà com a patrimoni de Catalunya. Esdevé una burla després d'haver fet desaparèixer pràcticament el castellà de l'ensenyament obligatori. Cap hora setmanal a E. infantil i 2 a Primaria i ESO. Hi ha més hores d'anglès que de castellà.\n#15 LeonAnto, Barcelona, 01/10/2012 - 08:57\nEstos Lara, del Olmo y compañía me recuerdan a Ortega y Marañón cuando dijeron de la II República: "No es esto, no es esto", ya sabemos cómo acabó la historia.


Infantil 0-6 | MDP Bailén\nFase 2 a l'escola\nDins del projecte ART-I-FICA’T potenciem la sensibilització artística dels més petits fent-los conèixer l’art des d’una vessant lúdica i mitjançant un aprenentatge vivencial i significatiu; fent que els nostres alumnes siguin capaços de pensar per si mateixos i generar noves idees.\nLes seves creacions formaran art de la GRAN EXPOSICIÓ anual, un esdeveniment obert a l’entorn i que formarà part del programa de la Festa Major de l’Eixample.\nDes de l’educació infantil proposem activitats amb la finalitat de gestionar i identificar les emocions pròpies i dels altres (treball en valors)\nEn el nostre procés d’ensenyament l’Infant és el protagonista del seu propi aprenentatge i respectem i tenim en compte el ritme evolutiu de cada alumne, adaptant els continguts i metodologies a les característiques dels nens i nenes .\nAssegurem una atenció personalitzada a les aules amb mestres de suport i desdoblament.\nBlocs d’aprenentatge i projectes\nPartint de l’aprenentatge constructivista i globalitzat treballem a través de projectes i blocs d’aprenentatge potenciant el desenvolupament de les intel.ligències múltiples a través d’un ensenyament interdisciplinar.\nTenint en compte que el joc és l’activitat natural de l’Infant li oferim diferents espais i situacions on el joc sigui la base de l’aprenentatge i els nens/es puguin manipular i jugar de manera lliure, per tant les experiències d’aprenetatge han d’esdevenir positives i motivadores.\nA través del joc desenvolupem habilitats comunicatives, socioemocionals, afrontem reptes, exercim la creativitat, ens socialitzem…. per tant tenim clar que és el nucli central del desenvolupament.\n(Metodologies basades en Maria Montessori i Elinor Goldschmied)\nA partir de 3 anys introduïm la robòtica amb CODING EXPRESS LEGO on els i plantegem als infants diferents situacions i dissenyem la més adient en cada ocasió.\nAmb les pissarres digitals i tablet gegant (classe de 2 anys) introduïm les noves tecnològics a les aules i aprenem de manera d’una manera diferent .\nDes de P-3 treballem l’EMAT,mètode didàctic-pedagògic basat en les intel.ligències múltiples i pensat per treballar les matemàtiques d’una manera practica i propera.\nComençant pel grup de 2 anyets i fent línia d’escola formem part del PLA ILEC, un pla d’innovació del Departament d’Educació de la Generalitat de Catalunya , amb l’objectiu de millorar l’ èxit escolar de tot l’alumnat. Ho fa potenciant (en el cas dels més petits) el gust per la lectura i pels contes.\nAmb els més menuts fem el taller de “Va de contes” on treballant diferents històries endinsem als nens en món màgics i anem ampliant i enriquint el seu vocabulari de manera lúdica i participativa.\nL’anglès també forma part de les nostres aules amb diferents rutines i a partir dels alumnes de 2 anys (fins 4 d’ESO) amb l’auxiliar de conversa nadiua en llengua anglesa.


La vuitena edició del Mercat Vell de Conesa obre les portes dissabte\nLa vuitena edició del Mercat Vell de Conesa obre les portes demà\nS'hi podran trobar càmeres fotogràfiques antigues o artesania.\nHi haurà espectacles de carrer durant el matí\nActualitzada 05/08/2016 a les 12:34\nEl municipi de Conesa acull demà dissabte la vuitena edició del Mercat Vell. Pels diferents carrers del municipi, hi haurà nombrosos expositors amb recreacions de botigues i productes antics com per exemple càmeres fotogràfiques, perfums, roba o joguines antigues.\nA més hi haurà, més de seixanta parades entre les quals s’hi podran trobar també nombrosos elements d’artesania.El mercat acollirà diferents exposicions com la de les fotografies de Joan Porredon sota el títol nuSnu. També hi haurà una exposició sobre Ramon Llull amb fotografies i ceràmiques de la Teresa Gironès i una mostra de llibres, ceràmiques de Montse Zurita, dibuixos de Gemma Tort i acudits de l’humorista gràfic Napi. Des de les deu del matí i fins a les dues del migdia, el carrer Nou acollirà la Setena Trobada d’Intercanvi de Plaques de Cava. Els cellers que formen part de la D.O Conca de Barberà també oferiran el Cinquè Tast de Vins al minigolf El Clos en horari de matí i de tarda.\nTambé hi haurà un espai per la Trobada de cotxes clàssics de Salomó al Pati des de les onze del matí i fins les dues del migdia. D’altra banda, al Racó del Mossèn es podran degustar olis durant tot el dia. Una activitat destacada del programa serà l’Explicació breu de la història de la vila a la què es podrà assistir a les onze del matí, a la una del migdia i a dos quarts de sis. Durant tot el matí, tindrà lloc un espectacle d’animació pels carrers amb la companyia Tocs de Gresca. Per últim, de cinc a vuit de la tarda, també hi haurà Jugantons!, una activitat amb jocs gegants per petits i adults.


Música, art i gastronomia per donar la benvinguda a la segona edició del MAM - Regió7 :: El Diari de la Catalunya Central\nMúsica, art i gastronomia per donar la benvinguda a la segona edició del MAM\nEl certamen manresà es va presentar ahir a la tarda a la sala Mestre Blanch amb una jam session\nmarta pich 29.12.2019 | 00:01\nFoto de grup d'alguns dels organitzadors del circuit Música Activa de Manresa, ahir durant la presentació MARTA PICH\nFoto de grup d'alguns dels organitzadors del circuit Música Activa de Manresa, ahir durant la presentació\nEn un ambient familiar es presentava ahir a la tarda, a la sala Mestre Blanch, la segona edició del circuit Música Activa de Manresa (MAM). Seran sis concerts en sis espais diferents de la ciutat de gener a juny, amb un aperitiu artístic de diverses disciplines, com poesia, teatre, dansa o pintura. Els concerts també aniran acompa-nyats d'un maridatge de vi amb DO Pla de Bages.\nDes de l'organització, Joan Mas apuntava la importància d'apostar per un cicle de música a la ciutat: «Aquí, a Manresa, potser hi ha una manca de programació estable de jazz». Amb aquest cicle es busca activar «més moviment de música». S'aposta per «fer un cicle transversal», amb músics de fora i també artistes de la comarca.\nEntre les novetats d'aquesta edició, la més destacada és que les entrades es podran comprar a través de la web del Kursaal i hi haurà la possibilitat d'adquirir un paquet de descompte per a tot el cicle. «També hem fet samarretes», apuntava Aina López, i ahir ja es podien adquirir. El festival també estrena web: www.mam.cat.\n«Aquest any hem apostat fort amb la programació», remarcaven els organitzadors. La més destacada és la que arribarà el 13 de març a la sala Els Carlins amb M.A.P. Marco Mezquida, Ernesto Aurignach i Ramon Prats, una proposta que es fa conjuntament amb el Vermell Jazz. Rita Payés Quartet, Natsuko Sugao Group, Jaume Llombart & Enrique Oliver, Miquel Villar Trio i Swing Air Force seran els altres noms que passaran pel festival. També s'organitzaran jam-sessions.\nA cada concert hi haurà peces d'artistes plàstics de la comarca i ahir el públic en va poder veure una petita mostra. En aquesta segona edició col·laboren Quim Moya, Susanna Ayala, Deco, Txema Rico, Alba Vila i Aina Sallés. A més, els assistents s'enduran de record una targeta amb una obra, el concert al qual han assistit i el vi d'aquell dia.\nCeleste Alías va posar èmfasi en agrair als col·laboradors que fan possible el certamen: «El MAM no existiria sense el suport de moltes persones i entitats. No tenim diners perquè partim de zero, però el que sí que tenim és molt suport». Agraïment especial per als cellers de la DO Pla de Bages, que a cada concert oferiran una copa de vi. Ahir el públic ja va poder fer un tast i també va poder degustar una selecció de montaditos. Alías també remarcava que els espais on se celebraran els concerts «sempre ens reben amb els braços oberts». Els organitzadors van proposar un «brindis per la música en directe a Manresa» abans de donar pas a la jam session a l'escenari de la sala Mestre Blanch.


Màster en Direcció d’Empreses | Facultat d'Economia i Empresa - Universitat Rovira i Virgili\nConeix experiències prèvies\nProcés d’admissió i formes de pagament\nDra. Eleni Papaoikonomou\nUs volem donar la benvinguda al nostre Màster en Direcció d’Empreses. El nostre objectiu és preparar els nostres estudiants per al seu desenvolupament i èxit professional.\nAquest màster ha estat dissenyat des d'una visió global per situar la direcció d'empreses en l'entorn actual, dinàmic i competitiu. Les assignatures que s’ofereixen capten les últimes tendències en aquest camp i contemplen la multidisciplinarietat de la direcció d'empreses utilitzant metodologies pràctiques i innovadores.\nSi estudieu el Màster en Direcció d'Empreses, esteu estudiant un màster oficial acreditat pel Ministeri d'Educació i reconegut per les institucions i universitats espanyoles i europees en una Universitat reconeguda en l'àmbit nacional i global (Time Higher Education 100 Under 50 Rànquing, Rànquing de Universitats espanyoles més productives etc.). A més, el nostre màster permet un alt grau de personalització per adequar-lo a les vostres necessitats específiques. També tenim un itinerari investigador que permet accés a estudis de doctorat.\nTítol del màster: Màster en Direcció d’Empreses\nFinalització: Juliol 2021\nPreu: aproximadament 2.913€ (curs 2019-20)\nCrèdits totals: 60 ECTS\nLloc d’impartició: Facultat d’Economia i Empresa. Av. Universitat 1, 43204 Reus\nIdioma d’impartició: Castellà\nHoraris d’impartició: Dilluns a divendres de 17:00-21:00\nAquí trobareu informació bàsica sobre el nostre màster però no dubteu en posar-vos en contacte amb nosaltres per qualsevol dubte.\nAdaptabilitat al mercat laboral\nEl Màster en Direcció d’Empreses ofereix dues orientacions als seus estudiants.\nEn la seva orientació professional, els estudiants:\nDesenvoluparan les habilitats necessàries per assolir nivells d'excel·lència en competències directives, proporcionant una visió global de l'organització que tingui en compte la importància de les diferents àrees funcionals i la seva interrelació.\nEstaran capacitats per enfrontar-se als reptes que planteja la presa de decisions empresarials en un entorn canviant, globalitzat i altament competitiu.\nAplicaran els seus coneixements a nivell pràctic a través de metodologies docents innovadores i la possibilitat de realitzar pràctiques en una empresa o institució.\nEn la seva orientació de recerca, els estudiants:\nAprendran a utilitzar les eines metodològiques d'anàlisi necessàries per a la identificació i tractament de problemes d'investigació i per publicar els resultats de la mateixa.\nIdentificaran les principals tendències de recerca en les diferents àrees de l'Economia de l'Empresa i realitzaran treballs de recerca en diferents àmbits.\nA més, l'especialització investigadora permet el posterior accés al programa de doctorat en Economia i Empresa de la URV. Aquest programa de doctorat ha rebut la menció d'excel·lència del Ministeri d'Educació.\nEl màster es pot fer a temps complet en un any o a temps parcial per als estudiants que compaginin els estudis amb la pràctica professional. En el cas de fer-ho a temps parcial, haurà de matricular entre 20 i 46 ECTS per curs acadèmic.\nEl programa té una durada d'un curs acadèmic. Els 60 crèdits ECTS del màster equivalen a 1.500 hores de dedicació de l'estudiant.\nAl primer quadrimestre els estudiants han de cursar 6 assignatures obligatòries (27 ECTS) en diferents àmbits de coneixement.\nAssignatures obligatòries (27 ECTS)\nDirecció Estratègica Avançada\nInternacionalització de la empresa\nDurant el segon quadrimestre els estudiants poden triar com personalitzar els seus estudis. S’ofereixen diferents opcions:\nOpció 1. Triar 6 assignatures optatives d'entre les que es detallen a continuació. El nostre màster ofereix dos itineraris, el professionalitzador i el de recerca. Es poden triar assignatures de l'itinerari professionalitzador, de l'itinerari de recerca o una combinació de tots dos. Per realitzar l'itinerari de recerca s'han de cursar un mínim de 12 ECTS (4 assignatures) de l'itinerari de recerca.\nTècniques Quantitatives de Recerca I\nTècniques Quantitatives de Recerca II\nProductes i Instruments Financers\nTècniques Qualitatives de Recerca I\nTècniques Qualitatives de Recerca II\nEmprenedoria i pla d’empresa\nInstruments per a la Decisió en la Incertesa\nLideratge i gestió del talent\nProcés de Consultoria\nValoració de la Producció Científica\nProjectes i xarxes de recerca\nCasos i Experiències Empresarials\nDirecció d’Operacions i Qualitat\nInnovació i Creativitat Empresarial\n* El nombre d'assignatures optatives que s'activen varia segons l'any acadèmic.\nOpció 2. Realitzar una estada en una altra universitat que li permeti reconèixer part o la totalitat dels crèdits optatius. La Facultat d'Economia i Empresa de la URV té signats convenis de mobilitat a nivell de màster amb universitats espanyoles, europees i de la resta del món.\nTreball Fi de Máster (15 ECTS). Assignatura anual que es realitzarà sota la supervisió i orientació d’un/a tutor/a.\n- Director / a general / gerent d'empreses.\n- Responsable de diferents departaments i àmbits que impliquin la direcció de persones, pressupostos, plans o projectes en empreses públiques o privades de qualsevol mida i sector productiu.\n- Assessoria i consultoria en diferents àmbits de la direcció d'empreses.\n- Emprenedors / es que necessiten tenir una visió global de totes les àrees funcionals d'una empresa.\n- Professor o investigador / a en universitats, centres de recerca o en departaments d'empreses.\nResponsable de vendes i desenvolupament online de unitat de negoci de la empresa Prat International Brands S.L.\nEl màster en Direcció d'Empreses impartit per la URV m'ha donat aquesta visió estratègica tan necessària per a la presa de decisions en el món empresarial. En els últims mesos, com a responsable de vendes en un entorn totalment canviant i digital, he pogut comprovar la importància de tenir una bona capacitat de presa de decisions en l'àmbit estratègic. Sens dubte aquest màster m'ha proporcionat les eines i el coneixement per poder fer-ho.\nJuan Pedro Lucanera\nSoci de la consultora Oikos Analistas i professor de la Universidad Provincial del Sudoeste (UPSO), Argentina.\nEl màster m'ha brindat eines que em van servir per créixer tant acadèmicament com professionalment. Des del punt de vista professional, em va aportar una visió crítica per al procés de presa de decisions dins de les empreses que assessoro. Les assignatures donen una visió molt precisa dels conceptes teòrics i són aplicades a casos pràctics, el que ajuda a l'estudiant a entendre millor la realitat de les empreses, i així poder acompanyar-les en el desenvolupament d'un millor acompliment, ja sigui comercial, econòmic o financer. Addicionalment, la qualitat acadèmica, professional i personal dels professors de la URV és indubtablement un factor molt important que ha de ser considerat pels que estiguin pensant en estudiar en aquesta universitat.\nEuropean Union COFUND Fellow PhD Candidate\nRealitzar el màster en Direcció d'Empreses ha estat una decisió molt encertada. El seu enfocament professional et permet aprofundir coneixements i habilitats empresarials, per poder competir estratègicament al mercat laboral. Al seu torn, optar per l'enfocament d'investigació m'ha brindat noves oportunitats com la meva participació en el projecte COFUND finançat per la Unió Europea per fer recerca de primer nivell.\nGerard Cabré Llurba\nEnginyer de test a Lear Corporation i emprenedor\nEl Màster en Direcció d'Empreses m'ha permès aconseguir els fonaments necessaris en el món de l'empresa per orientar la meva carrera professional\nProfessor del màster i prèviament Director d'Administració i Finances. Port Aventura\nDirector de Control i Seguiment a IBERIA\nAl màster es proporciona un aprenentatge pràctic amb casos aplicats a les exigències del mercat laboral\nProcés d'admissió, formes de pagament\nTitulació universitària en l'àmbit de l'economia, l'empresa o l'enginyeria.\nPeríode ordinari: 3 de febrer fins al 31 d'agost de 2020\nPeríode extraordinari: 1 al 15 de setembre de 2020 (en el cas de places vacants)\nLa documentació que has de presentar depèn d'on has fet els teus estudis previs. Tingues en compte que durant el procés de preinscripció, la universitat pot sol·licitar altra documentació addicional per tal de valorar adequadament el teu perfil acadèmic i professional.\nHas estudiat a la URV:\nCurrículum vitae (es pot demanar l'acreditació dels mèrits al·legats en el currículum).\nHas estudiat en una universitat espanyola:\nDNI, NIE o passaport en vigor (en el cas d'estudiants estrangers).\nTítol que dóna accés al màster o el comprovant d'haver pagat els drets d'expedició.\nSi estàs finalitzant els estudis pots aportar el resguard de la matrícula d'aquest curs on constin les assignatures que tens pendents per a finalitzar la titulació i el nombre de crèdits de cadascuna.\nCertificat Acadèmic Personal o Suplement Europeu al Títol on constin les assignatures cursades, amb les qualificacions i el nombre d'hores / crèdits de cadascuna d'elles i la nota mitjana de les assignatures superades.\nQuan siguis admès/a acadèmicament hauràs de presentar l'original i còpia o la còpia compulsada dels documents anteriors (excepte del CV).\nHas estudiat en una universitat estrangera:\nAcreditació del coneixement del català o espanyol (només per a estudiants procedents de països no llatinoamericans). En el supòsit de no poder acreditar aquest coneixement, caldrà adjuntar la carta de compromís de coneixement de l'espanyol.\nA més, la documentació emesa fora d'Espanya ha de complir uns requisits de traducció i legalització. Més informació sobre aquests requisits (http://www.urv.cat/ca/estudis/masters/admissio/requisits-doc-expedida-estranger/)\nLa matrícula del màster és aproximadament 2.913 € (curs 2019-20) amb taxes acadèmiques i assegurança escolar obligatòria incloses.\nLa preinscripció té una taxa de 30,21 € no reemborsable, que és imprescindible abonar en el moment de realitzar la preinscripció en línia. Aquest pagament es fa amb targeta de dèbit o de crèdit. La preinscripció només és vàlida quan s'ha pagat aquesta taxa.\nL'abonament de l'import de la matrícula pot realitzar-se mitjançant un pagament únic o fraccionar-lo en tres pagaments.\nLa matrícula inclou també accés als serveis i recursos acadèmics de la Universitat, a cicles de conferències i seminaris realitzats a la facultat i altres beneficis exclusius pels estudiants de la nostra universitat.\nUn cop admès al màster, els períodes de matrícula són:\nPreinscrits/es en període ordinari: del 9 al 24 de juliol de 2020 i del 8 al 30 de setembre de 2020.\nPreinscrits/es en període extraordinari: del 8 de setembre al 30 de setembre de 2020.\nLa selecció de les persones preinscrites es farà tenint en compte els següents criteris:\nValoració de l'expedient acadèmic de la titulació universitària oficial que dóna accés al màster: fins a un màxim de 50 punts.\nAltres titulacions: fins a un màxim de 10 punts.\nNivell d'anglès: fins a un màxim de 10 punts\nFormació complementària (cursos, seminaris o altres activitats de formació, acreditades documentalment) relacionada amb el contingut del màster: fins a un màxim de 10 punts.\nExperiència laboral en l’àmbit de la formació del màster: fins a un màxim de 10 punts.\nAltres mèrits: fins a un màxim de 10 punts.\nA.1. Desenvolupar estratègies per dirigir empreses i les seves àrees funcionals de forma competitiva i eficient.\nA.2. Aplicar mètodes avançats d'anàlisi per a la presa de decisions empresarials.\nA.3. Desenvolupar habilitats directives per comprendre la complexitat i la globalitat de la realitat empresarial i per implantar processos de qualitat i de millora contínua.\nA.4. Gestionar la innovació i introduir-la amb èxit en l'empresa i / o crear nous projectes empresarials que responguin a les necessitats detectades a través d'una anàlisi rigorosa.\nA.5. Avaluar i integrar informació economicofinancera rellevant a través d'informes directius de qualsevol àrea funcional de l'empresa per optimitzar els seus resultats.\nA.6. Apreciar i gestionar l'impacte social i mediambiental de les decisions empresarials tenint en compte el paper i la responsabilitat de l'empresa en la societat.\nA.7. Dissenyar el pla d'internacionalització d'una empresa des d'una perspectiva multidisciplinària i aplicar estratègies per al seu desenvolupament.\nA.8. Dissenyar i desenvolupar projectes d'investigació científica en l'àmbit d'economia i empresa. (Especialitat de recerca)\nA.9. Utilitzar i combinar les tècniques més adequades, tant quantitatives com qualitatives, per desenvolupar un projecte de recerca en l'àmbit de l'economia de l'empresa. (Especialitat de recerca)\nA.10. Planificar i organitzar la transferència i publicació dels resultats de la investigació. (Especialitat de recerca)\nPaís on vas obtenir el títol universitari *\nCom vas conèixer el nostre màster? *\nEscriu les teves preguntes/dubtes i et contestarem ràpidament *


La metròpolis adopta la resiliència com a estratègia a llarg termini\nL’AMB tira endavant una nova metodologia per assumir noves polítiques d’actuació\nImatge d'un camp de conreu al Parc Agrari del Llobregat / XAVIER BERTRAL\nPassar de la reflexió estratègica a les accions metropolitanes a través d’una mirada que vagi més enllà i anticipi riscos al mateix temps que prevegi la manera d’abordar-los. Aquesta és la nova metodologia basada en el concepte de resiliència que planteja l’àrea de planificació estratègica de l’Àrea Metropolitana de Barcelona (AMB) per assumir noves polítiques d’actuació que permetin fer el salt d’escala i assimilar el model de les metròpolis europees, el futur predominant com a àmbit de gestió i l’encarregat de donar resposta a les necessitats dels ciutadans. Amb aquesta visió, el document marc que vol dotar l’ens metropolità d’estratègies que vagin més enllà dels períodes establerts pels mandats serà l’anomenat DREAM –acrònim de Diagnosi, Reflexió, Estratègies i Accions Metropolitanes–, i s'encarregarà de canalitzar els serveis de l’AMB perquè passin del dia a dia a una mirada a més llarg termini.\n“A partir del Pla d’Actuació Metropolitana, hem agafat una sèrie de temes a través dels quals volem iniciar una nova mirada perquè els serveis de l’AMB marquin unes estratègies de futur que ens ajudin a enquadrar millor aquest pla d’actuació del proper mandat. En contrapartida, nosaltres els posem un punt de reflexió que els coordina tots”, assenyala Francesc Magrinyà, director de l’àrea de planificació estratègica de l’AMB. Al mateix temps, remarca que la construcció d’aquesta metodologia s’ha dut a terme per planificar estratègicament a través de la resiliència. “Aquest concepte representa la capacitat de no perdre la identitat en una època de canvi i, especialment, en una època de riscos que poden afectar l’entorn metropolità”.\nLa diagnosi que ha dut a terme l’AMB ha servit per definir els tipus de riscos als quals s’enfronta l’entorn de la metròpolis barcelonina, que marcaran les estratègies que caldrà seguir: els riscos socials –com ara la manca de formació vinculada a l’atur–, els riscos econòmics –com per exemple la incapacitat de crear clústers que ens posicionin en aquesta economia globalitzada–, els riscos que generen impacte sobre la salut, els riscos per l’efecte del 'peak oil' i l’impacte en el preu de l’energia, els relacionats amb el fracàs davant del canvi climàtic –com ara l’estrès hídric, l’increment de pluges extremes o l’augment del nombre de dies tòrrids al llarg de l’any–, els riscos de pèrdua de biodiversitat, els relacionats amb la pèrdua de sobirania alimentària i els vinculats amb la manca de governança i de planificació territorial estratègica. “Per a nosaltres és molt important establir aquests riscos perquè, en fer-ho, els polítics poden reaccionar, ja que seran ells els que decidiran a què donen prioritat. De fet, la manera de fer una planificació estratègica resilient és enfrontar-nos als riscos i veure si hem planificat la resposta”, assenyalen des de l’ens metropolità.\nEn aquest marc, i arran d’aquests riscos establerts que n'inclouen una cinquantena més al seu voltant, l’actuació primigènia que es fa és mirar la planificació de respostes prevista i veure si, en cada cas, la metròpolis es troba en una etapa purament de mitigació, d’adaptació o d’èxit amb les mesures previstes per afrontar-los. A la vegada, servirà per valorar la capacitat de donar respostes a escala metropolitana. Com a exemple, en el cas de l’habitatge, derivat de la branca dels riscos socials, l’AMB ha generat un operador per influir en el preu del lloguer i un observatori per analitzar la situació actual, fet que situa l’ens en una etapa d’èxit per fer front als reptes actuals i a llarg termini que suposa aquest àmbit. “En el tema del 'peak oil', ens situem en un estadi desfavorable, perquè encara no som capaços de generar prou energia renovable”, assenyalen des de l’ens.\nAquesta nova metodologia que implementarà l’AMB s’explicarà en un total de 25 publicacions en forma de llibre, els primers dels quals es publicaran aquesta tardor. La sèrie es tancarà el juny del 2019. Es podran consultar tant en format digital com en paper. En aquest últim cas, se n’imprimiran 200 exemplars en català i un centenar en castellà i en anglès. El primer serà el que explicarà el projecte DREAM, que plantejarà l’esquema general de la nova metodologia, i el seguiran els centrats en l’economia circular, la gestió dels residus, l’agricultura metropolitana i la transició a la mobilitat sostenible.\nDel Parc Agrari del Llobregat als menjadors escolars\nEl 3% dels productes consumits a l’àrea metropolitana surten del parc agrari del Baix Llobregat. Per vincular la dieta i la sobirania alimentària –l’AMB alerta de la possible pèrdua d’aquesta sobirania–, l’ens recorda la necessitat de potenciar les activitats productives en els àmbits naturals i agrícoles al voltant de Barcelona, així com d'impulsar l’agroecologia i promoure el territori i la professió agrícola. L’objectiu és oferir als consumidors productes amb el valor afegit de la proximitat, la temporalitat i una relació directa entre productors i consumidors que activi nous tipus de consum. Això, que es tracta en un dels primers llibres que han sortit al mes d’octubre, ja s’està activant amb l’acord entre diferents entitats i l’administració per fer diferents tallers que potenciïn l’agricultura, així com per vincular-ho estretament a dues estratègies: establir una circularitat produint per a menjadors escolars amb productes ecològics del parc agrari i participar en un projecte europeu de preservació de la biodiversitat en l’agricultura de muntanya.\nEn el cas dels menjadors escolars, després d’un seguit de reunions entre l’AMB, el Consell Comarcal del Baix Llobregat i la FAPAC, el curs que ve una quinzena d’escoles oferiran àpats procedents de circuits curts; en total seran uns 3.500 menús diaris. L’objectiu és augmentar el consum de producció local als menjadors escolars del Baix Llobregat i potenciar una estratègia per recuperar la dieta mediterrània. Així es garantirà que la verdura que es consumeix sigui de temporada, de producció local i ecològica, i que s’elimini la proteïna animal dels primers plats i augmenti el consum progressiu de proteïna vegetal, entre d’altres.


El Local: 2007/02\nA l'abril, més canyeta!\nVa aquí el cartell amb la programació de tres actes pel mes d'abril.\nPer una banda, concertet de hip hop vallesà (i part de la capital, també), a càrrec dels locals Cortex to Kill (amb Mustafà i companyia) i els At Versaris, que vindran a presentar-nos el seu primer disc Va amb nosaltres. Al tanto que la banda compta amb Pau Pupil·la (exBatzak), amb Bel (DJ) i Rodrigo (Pirat's Sound Sistema, Dring Dublé), i vindran amb embrenzida després de fer prop de 20 actuacions per tota Catalunya al març presentant el disc! No us ho perdeu!\nPer una altra banda, un llibre que revisa moments diversos de la nostra història. El Maurici Jaumandreu ens presentarà el seu llibre de recull de testimonis de la lluita antifranquista, titulat l'Olor de la Pòlvora.\nCinema al març!\nAquí teniu la nova programació pel mes de març a nivell de cinema. Tres pel·lícules que no podeu deixar passar:\nel clàssic film que il·lustra un dels moments més dramàtics de la lluita nordirlandesa. Brutal.\nde la crua realitat passem a una ficció molt ben recreada i amb moments còmics i delirants. Una petita obra mestra.\nduríssima pel·lícula sobre les societats postindustrials, l'aïllament de les persones i l'entrada de la droga (sigui heroïna o televisió, xocolata o anfetamines) com a "quita penas" perfecte per avui i demolidor demà. Duríssima però imprescindible.\nATENCIÓ! NOU HORARI!\nLes pel·lícules les passarem a les 20h! Avancem mitja horeta!\nCarnestoltes, rei de la festa, va fer de les seves a El Local.\nA continuació, algunes instantànies de la festa:\nEl Camioner Ianqui\nLas Chicas de Oro (altrament, les Teresines)\nUn moment de karaoke\nI bé, estigueu alerta que en breu publiquem el cartell de les properes activitats!!!\nEtiquetas: Review activitats\nAquest proper dissabte dia 17 arriba a El Local el rei de la disbauxa i la transgressió, la festa de les festes: el Carnestoltes!!\nDes de la coordinadora d’activitats de El Local creiem molt important potenciar i promocionar les nostres festes populars (com així ho hem fet amb Sant Joan, Castanyada i Cap d'Any) i que millor que participant-hi…\nPremis pels guanyadors, bon humor, lluita i festa. Perquè a carnaval tot s’hi val!\nPresentació + xerrada del llibre "Boadella & Cia"\nJa tenim confirmada la presentació del llibre d’Albert Balanzà, titulat “Boadella & Cia”.\nSi esteu intrigats amb què carat són, fan, pensen o volen els de “Ciutadans per Catalunya”, no hi falteu!\nEtiquetas: presentació llibre + xerrada\nAquest diumenge a les 20:30h a El Local una nova sessió de cinema amb la pel.lícula “American Splendor”.\nHarvey és un empleat d’un hospital local de Cleveland. La seva única escapatòria de la monotonia diària són les discussions amb els seus companys de feina, sobre els temes més diversos. Casualment coneix a Robert Crumb, un dissenyador de postals que es fa famós gràcies als seus còmics underground. D’aquí treurà Harvey la idea d’escriure la seva pròpia tira còmica, titulada “American Splendor”.\nComèdia dramàtica, barreja entre còmic i realitat, ficció i document, on la parella formada per Shari Springer Berman i Robert Pulcini ens narren les peripècies de Harry Pekar, un autor de culte dins del món de la historieta underground, irònic i crític amb la societat i cultura moderna.


Inici > cApSa > Premis RAGALO > Rafaela García López (1958-2015)\nRafaela García López (1958-2015) va ser… Moltes coses.\nEls premis RAGALO\nPer a l’acadèmia, va ser Catedràtica del Departament de Teoria de l’Educació en la Facultat de Filosofia i Ciències de l’Educació de la Universitat de València, categoria aquesta que va obtenir durant el seu acompliment en gestió, al llarg de deu anys, a través de la seua responsabilitat com a vicedegana d’estudis en la mateixa facultat, vivint el canvi de la nova cultura i consegüent escenari organitzatiu-curricular al que reptava l’univers dels ECTS pel que fa al model anterior. Al mateix temps, des de la recerca va aportar les seues línies d’anàlisis i estudi difoses a través de les seues publicacions internacionals i nacionals que l’erigien en referent indiscutible de la seua àrea de coneixement.\nDes de la docència, Rafaela García López, a través de les seues assignatures vinculades a la Filosofia de l’Educació, a l’Educació Intercultural, la formació en valors i el compromís amb una ètica ciutadana, va generar cohortes d’alumnat l’admiració del qual i deixant continuen vives avui. Les seues eines, rotundes. A un sòlid i exigent plantejament epistemològic des de la seua actitud sempre crítica i reflexiva, li acompanyava alguna cosa que seria inherent al seu pas per l’acadèmia: la ferma creença en metodologies docents universitàries que ensenyaven i aprenien a aprendre i a ensenyar, interrogant-se contínuament. Ferm, fèrria i contagiosa defensora de metodologies actives, participatives, cooperatives i radicalment solidàries que erigiren a l’alumnat en indiscutible protagonista del seu propi procés d’aprenentatge, despuntava ja com a referent en la literatura referent als anys noranta. Entre totes aqueixes metodologies pedagògiques que practicava, ensenyava en el Servei de Formació Permanent i en diferents llocs de la geografia espanyola (Santiago de Compostel·la, Barcelona, Madrid, Salamanca…), publicava i vam tenir el privilegi d’acompanyar, difondre, descobrir i ser còmplices, es troba l’Aprenentatge Servei.\nEn la seua memòria, el premi RAGALO (Rafaela García López) pretén ser un homenatge, un reconeixement a una persona integral, lluitadora fins a l’extenuació de les seues idees pedagògiques, que va evidenciar com el ApS podia canviar l’aula, a l’alumnat, a nosotra/us mateixa/us… A la Universitat.\nRafaela García López (1958-2015) va ser… És i serà mestra per a molta/us de nosotra/us. Gràcies, Rafaela, per ajudar-nos a entendre que una altra universitat és possible… I necessària.


Brou Casolà: OpenData: comencem la segona fase?\nOpenData: comencem la segona fase?\nLa setmana passada l'Andrés Nin parlava de la necessitat de fer el pas de l'opendata a l'openservices, és a dir, de facilitar la creació de serveis d'ús públic per part del sector privat.\nDe fet, aquest és un dels (molts) motius que habitualment s'aporten en el llistat de beneficis de qualsevol projecte d'obertura de dades públiques: la realització de serveis públics per part d'empreses privades.\nSóc dels que pensa que fins ara ens hem centrat només en la primera fase del moviment OpenData: la creació de l'oferta.\nAra hem de passar a la segona fase: foment de l'ús dels serveis OpenData.\nEn la primera fase s'han creat Portals OpenData en moltes administracions públiques: estatals, regionals, locals... s'ha començat a crear la legislació adequada, (aquí teniu un exemple en què vaig aportar les meves idees). També s'ha fet concursos i altres actes per fomentar l'ús d'aquests Portals OpenData i els mitjans de comunicació ja comencen a parlar de la filosofia d'obertura de dades.\nResumint, en aquesta primera fase s'han creat els fonaments... però ara falta que això sigui viable, sostenible.\nÉs a dir, fins ara hem crear oferta... però, siguem sincers!, de demanda n'hi ha poca, per no dir testimonial :(\nEns falta que els anunciats beneficis arribin realment a la població, és a dir, que sigui útil de veritat, útil en la realitat, útil en el dia a dia.\nI aquesta és, per mi, la segona fase: abandonar la fase 'hippie' inicial i entrar en la realitat: si volem que les iniciatives OpenData tinguin éxit aquestes han d'aportar 'millores palpables' en la ciutadania.\nAquestes millores poden mostrar-se de moltes maneres, una d'elles és amb la creació de serveis que facin més còmoda, més senzilla, més àgil la vida de la gent i més rica, és a dir, capaces de generar riquesa.\nSegurament fa falta una 'killer application' que trenqui barreres i que provoqui tant ressò que arribi a tothom, això provocaria que la ciutadania es fixés més en el moviment d'obertura i reutilització de les dades públiques i, conseqüentment, que les empreses ho veiéssin com un mercat interessant per invertir-hi.\nI per mi aquest és el punt clau: que el sector de l'obertura i reutilització de les dades públiques sigui rendible econòmicament.\nNomés així s'aconseguirà que l'obertura de dades no sigui menystinguda per ningú i, a més, no depengui tant de la voluntat (o de la no voluntat) dels dirigents de cada administració.\nMentre no arribi aquesta 'killer application' ens hem de contentar amb un assortit prou gran d'aplicacions, si bé majoritàriament només de l'àmbit de la visualització de la informació oberta.\nSón aplicacions molt interessants i, en molts casos, molt aclaridores però que no sembla que se'n pugui extreure un negoci amb un mínim futur, en la majoria dels casos estan creades per 'frikies' (en el bon sentit de la paraula) com una forma de testeig d'aquest nou sector de les dades obertes.\nSóc conscient que hi ha altres beneficis que, d'entrada, no haurien de dependre de si els processos d'obertura de dades tenen benefici econòmic o no. Estic parlant de, per exemple, el clar benefici sobre la transparència que un procés d'obertura de dades aporta.\nPerò la realitat és que si no són econòmicament atractius aquests processos OpenData no seran sostenibles i, per tant, a la llarga despareixeran o tindran una importancia menor.\nTot seguit us explico breument un exemple d'ús útil fet a partir de dades públiques obertes, això és el que em refereixo quan parlo d'ús real de millora del dia a dia de la ciutadania i, a més, amb repercussió econòmica positiva:\nÉs el cas d'una de les geladeries J. P. Licks de Boston, una molt propera a una estació d'autobusos.\nEls seus propietaris van posar un rètol lluminós que indicava el temps estimat d'espera per a que arribés l'autobús de cada línia, (aquesta informació l'obtenien a partir de les dades obertes del transport públic de la ciutat).\nD'aquesta manera els clients podien esperar-se tranquilament a dins de la geladeria sense haver d'esperar-se a l'intempèrie.\nDesconec si aquesta acció ha fet augmentar la facturació de la geladeria, tot i que tot apunta que segurament ha estat així.\nSi us interessa, aquí teniu molts altres exemples de serveis relacionats amb l'ús de dades públiques obertes.\nUn altre exemple és Euroalert, una de les primeres empreses espanyoles que conec que estan intentant fer negoci a partir de les dades públiques, la idea és oferir serveis que actualment les administracions públiques no estan ofertant i, a més, que siguin prou atractius com per pagar-los.\nUn exemple és el servei d'alertes de concursos públics (de qualsevol país de la Unió Europea) per a PYMES.\nUna altra manera de veure la rendibilitat econòmica és mitjançant la creació de llocs de treball.\nFa un parell de mesos John F. Moore explicava que el concurs Apps For Californians (ideat per fomentar la creació de serveis nodrits a partir de dades públiques obertes) va aconseguir crear llocs de feina gràcies a les empreses que es crearen després d'aquest concurs.\nEll mateix deixava clar que encara és prematur treure conclusions, però com a mínim és esperançador conèixer aquest cas.\nResumint: és hora de passar a la realitat, és hora que es demostri l'enorme potència que té l'obertura de dades, especialment en l'àmbit econòmic... la resta se'n derivarà.\nLa imatge inicial d'aquest post l'he obtinguda d'aquí.\nLa segona imatge (de la geladeria de Boston) l'he obtinguda d'aquí.\nPublicat per MarcG a 19:43\nEtiquetes de comentaris: dades obertes (opendata), economia\nEl fenomen OpenData ha començat a calar entre el sector públic, però aquí a casa nostra encara falta que la iniciativa privada s'animi a treure-li rendiment.\nCom bé dius, crec que el que falta és una ''killer application''.\nCom a wikipedista, puc dir-te que nosaltres fem servir aquest tipus d'informació per a completar articles sobre municipis incorporant informació de manera semi-automatitzada (cens, piràmides poblacionals...) però estic segur que li podem treure molt més suc. Temps al temps.\nEls reinterpretadors de contingut estàn començant a generar negoci. Sé que no són exactament el mateix, però per posar un altre parell d'exemples: Qwiki agafa informació de Wikipedia i d'altres llocs per generar-ne un recull multimèdia. Paper.li fa el mateix amb Twitter.\nVeiem qui és el primer a fer-ho amb dades Governamentals i a casa nostra.\n24 de gener de 2011, a les 21:45\nGràcies per comentar-me que els wikipedistes utilitzeu aquest tipus de dades per completar (de forma automàtica) informació, aquest ús no el coneixia.\nCrec sincerament que estem a punt de fer el salt qualitatiu, és qüestió de (només) mesos...\nA més, estretament lligat al món de l'OpenData hi ha el món de l'SmartCity...\nEntre d'altres qüestions, la filosofia SmartCity preveu sensoritzar les ciutats.\nImagina't quants serveis es poden proporcionar si tens un sensor a les places d'aparcament de la ciutat, o si tens un sensor (de temperatura, humitat, d'al·lergògens, etc), per citar exemples que seran reals...\nS'obre tot un món apassionant! :)\n25 de gener de 2011, a les 0:43\nBruno Rico ha dit...\nSuposo que a més de augmentar la quantitat de informació disponible, no es publiciten el suficient els serveis ja alliberats...\nHem de evitar que passi com amb el BOE, on es publicaba de tot, però era "infumable".\nSalutacions i gràcies per el article,\n25 de gener de 2011, a les 10:07\nCertament, no només cal augmentar el nombre de dades obertes sinó que també cal comunicar els serveis que les utilitzen.\nEn el fons, el que cal és que ens creïem que això de l'obertura de dades no és una moda passatgera, va molt més enllà.\nI quan dic tots em refereixo als dirigents, als empresaris... però especialment a la societat en conjunt.\nPer tant, cal fer una important feina de pedagogia...\nGràcies per passar-te per aquí ;-)\n25 de gener de 2011, a les 12:38\nQuan creus que estarà disponible el portal opendata de l'Ajuntament. Es poden trobar especificacions de quines dades haurà?\n27 de gener de 2011, a les 7:53\nNo et puc concretar amb exactitud quan sortirà en producció el Portal OpenData BCN.\nPerò és qüestió de dies, màxim un mes (si no hi ha cap greu imprevist).\nDe fet, el problema són les dades, costa bastant posar-les obertes (amb una qualitat óptima i assegurant una correcta, i automàtica, actualització).\nI això s'ajunta amb reduccions de pressupostos... :(\n27 de gener de 2011, a les 17:02


Tècniques de relaxació com a abordatge terapèutic per a l’ansietat | Salut Mental 360\nLa relaxació es pot fer servir com a única intervenció o juntament amb altres\nF49A503D-F200-493A-933C-675E2511394ECreated with sketchtool. 174M'ha ajudat\nEls trastorns d’ansietat, juntament amb la depressió, suposen la patologia mental més freqüent a la nostra societat, arribant a afectar més d’un 15% de les persones al llarg de la seva vida.\nL’estudi The European Study of the Epidemiology of Mental Disorders (ESEMeD) sobre la prevalença dels trastorns mentals a Europa dut a terme en 6 països europeus va concloure que al voltant d’un 25% de la població mundial patirà algun trastorn mental al llarg de la vida i que un 10% l’ha patit el darrer any; essent els més freqüents els trastorns de l’estat d’ànim amb un 14% de prevalença i els trastorns d’ansietat amb un 13’6% (Alonso et al., 2002).\nDiverses investigacions coincideixen en el fet que, avui en dia, pràcticament el 30% de les consultes al primer nivell d’atenció sanitària estan relacionades amb simptomatologia ansiosa (García et al., 2013).\nL’ansietat és un estat de l’organisme en què aquest se situa en alerta respecte a una amenaça a la seva integritat (física o psicològica) amb l’objectiu de possibilitar una despesa suplementària d’energia.\nL’ansietat és capaç de preparar-nos davant una situació que ens planteja alguna dificultat o algun repte. Aquesta ansietat que anomenaríem normal, serà la que ens facilitarà una millor resposta davant de qualsevol estímul potencialment amenaçant.\nQuan l’ansietat present no és adaptativa, o el perill o estímul present no és real, o quan el seu nivell d’activació i durada és desproporcionat respecte a la situació objectiva, passa a ser patològica.\nLa clínica ansiosa pot portar a la persona a veure reduïda la seva autonomia i funcionalitat, arribant en alguns casos a alts nivells d’incapacitació per mantenir i gestionar les seves activitats de la vida diària (AVD), la qual cosa genera un augment de vulnerabilitat.\nIntervencions psicoterapèutiques com a complement a la prescripció de fàrmacs\nAvui dia, l’abordatge terapèutic que més s’utilitza per al control o gestió de l’ansietat és la prescripció de fàrmacs ansiolítics, hipnòtics i antidepressius, passant a un segon pla el tractament psicoterapèutic o psicoeducatiu.\nEl treball multidisciplinari ha permès en molts serveis la implementació d’una major diversitat d’abordatges tant psicoterapèutics com psicoeducatius, en la majoria dels casos complementaris al farmacològic.\nLa gran majoria d’aquestes intervencions no farmacològiques estan sent realitzades tant per professionals de la psicologia clínica com per infermeres especialistes en salut mental.\nUna de les intervencions psicoterapèutiques o psicoeducatives més utilitzades, sobretot a escala comunitària, tant a nivell individual com grupal, són les tècniques de relaxació.\nEntenem com a tècniques de relaxació els diferents procediments l’objectiu dels quals és proporcionar a una persona mecanismes propis per controlar el seu nivell d’activació. És l’estratègia més usada per reduir els nivells d’activació psicofisiològica i així pal·liar els símptomes físics provocats per l’ansietat (Nalgo, 2016).\nLa relaxació és un estat, aconseguit de manera conscient i controlada, que es caracteritza per un descens del nivel d’activació fisiológica i psicológica. Aquest estat de relaxació proporciona a la persona un increment del benestar i una major tranquil·litat i adaptació al medi.\nLa relaxació es pot fer servir com a única intervenció o juntament amb altres (Cerdá et al., 2017) per així potenciar la seva eficacia, sent efectives en diferents estats o patologies de salut mental tals com l’insomni (Irwin,2006), quadres d’ansietat (Manzoni, 2008), la cefalea en adolescents (Larsson, 2006), quadres depressius (Jorm, 2008), situacions d’estrès (Esch, 2003).\nAl «Catàleg d’actuacions no farmacològiques en Salut Mental a l’Atenció Primària» de l’Institut Català de la Salut, per exemple, cal destacar les tècniques de respiració, relaxació/meditació, activitat física i musicoteràpia com a tècniques amb un elevat nivell d’evidència científica en l’abordatge de l’ansietat.\nPel que fa a tècniques de relaxació especifiques, hi ha evidència científica que l’ús de tècniques de relaxació com l’entrenament autogen i la relaxació progressiva de Jacobson, redueixen significativament l’ansietat en els usuaris (Lopera, M.J., 2013)\nQuè tenen en comú les teràpies de relaxació?\nA grans trets, diríem que els diferents mètodes o exercicis de relaxació contenen trets comuns definits per Lichstein (1988), en els quals sempre hi ha algun d’aquests elements:\nReestructuració cognitiva: modificació dels models de pensament conscient a fi de fomentar comportaments que donin millors resultats.\nRelaxació per reduir l’estimulació fisiològica.\nHabilitats socials i entrenament de l’autoafirmació per intensificar l’activitat interpersonal.\nAutocontrol. Consisteix a reconèixer els elements que produeixen estrès, anotant la seva aparició i observant el nivell d’estrès que generen. L’autocontrol encoratja l’individu a assumir una visió més objectiva d’ell mateix, així com a elaborar un esquema del seu progrés.\nDes de la meva experiència a la xarxa de salut mental del Parc Sanitari Sant Joan de Déu, la majoria d’abordatges realitzats en l’àmbit comunitari en el qual es fan servir tècniques de relaxació per part de les infermeres especialitzades en salut mental, tan individuals com en grup, donen com a resultat una millora clínica objectivable en la persona atesa.\nEn un elevat nombre de casos es pot observar una disminució mitjana en l’escala de Hamilton per a l’ansietat d’uns 8-10 punts un cop finalitzat l’abordatge terapèutic, a la vegada que una reducció en la presa de medicació tant ansiolítica com hipnòtica.\nPublicació\t11 de novembre de 2021\nDarrera modificació\t11 de novembre de 2021


Mocadors de tots els colors 10€\nMoltíssimes felicitats!!!!! a totes les dones que són Mares. Aquest mocador queda molt maco posat.\nFeliç dia, a totes.\nPublicat per Olga Aso a 17:22


L'últim plenari a Muro evidencia la mala sintonia entre grups | ARA Multimèdia\nL'últim plenari a Muro evidencia la mala sintonia entre grups\nEls grups de l'oposició, PP, PSOE i Esquerra Unida, han decidit deixar damunt de la taula dos modificacions de crèdit fins que passen eleccions, per considerar-ho electoralista. Des del govern municipal de Compromís ho consideren un bloqueig a la gestió municipal.\nMuro ha celebrat un plenari extraordinari per aprovar diferents modificacions de crèdit per a projectes locals. Per una banda, una modificació era per adquirir la xopada que hi ha al costat del parc d'El Batà per a la seua ampliació. Per altra, la modificació era per aprovar l'aportació municipal corresponent per a les millores en els polígons de la Duquessa d'Almodóvar, i per al projecte de retirada de gespa a La Llometa. Però els dos punts han quedat sense aprovar a petició de l'oposició.\nPer part d'Esquerra Unida consideren una "irresponsabilitat" que, a un parell de dies de la votació s'aproven aquestes modificacions de crèdit "que condicionen el futur del nou govern", i "amb una minoria tan significativa (amb tan sols 4 de 13 regidors)". El portaveu d'EU Francesc Valls assegura que l'informe d'intervenció diu "que aquesta despesa pot influir en el pla econòmic i financer que té aquest Ajuntament a causa de la pèssima gestió del govern de Compromís", i per això volen que s'ajorne la votació a quan estiga actiu el nou govern de Muro.\nel mateix sentit s'han pronunciat des del PSOE, on han donat suport a la petició d'EU en considerar que el ple té un "caràcter purament electoralista. No volem dir que aquests punts no siguen importants, sinó que tots els punts que afecten la ciutadania són molt importants, però ara no és el moment de decidir".\nDes del govern municipal, de Compromís, també ho consideren una "irresponsabilitat" però per part de l'oposició. En un comunicat expliquen que "segons PP, EU i PSOE, hem de parar el funcionament de l'Ajuntament perquè venen eleccions i bloquegen dues propostes molt coherents que beneficien i molt al conjunt del nostre poble". Per a Compromís, el cas és especialment greu en el cas del polígon de la Duquessa "perquè els terminis per a desenvolupar la subvenció de l'IVACE són molt ajustats, s'ha de redactar la memòria, els plecs per a la licitació i executar-la abans de finalitzar aquest any. Qualsevol retard pot provocar l'incompliment dels terminis, i per tant perdre la subvenció". El govern municipal considera que es tracta d'una estratègia de bloqueig, "posant de manifest que som l'enemic a abatre i que eixe fet ha provocat que l'oposició s'haja unit per a bloquejar el govern municipal".


El director de l’AVAF participa en una taula redona amb organismes de control, dins de l’activitat “POLÍTIQUES pels ODS: Objectiu 16.6” a la Universitat Cardenal Herrera CEU. - Antifraucv\nEl director de l’AVAF participa en una taula redona amb organismes de control, dins de l’activitat “POLÍTIQUES pels ODS: Objectiu 16.6” a la Universitat Cardenal Herrera CEU.\nEl director de l’AVAF participa…\nL’activitat “Polítiques pels ODS”: Objectiu 16.6, és un projecte d’innovació docent que persegueix evidenciar la transversalitat dels coneixements del Grau en Ciències Polítiques, emprant per a això la metodologia Aprenentatge Basat en Projectes en 5 assignatures diferents (2n i 3r curs), posant el focus en la seua dimensió internacional.\nLa temàtica triada per a aquest projecte és l’estudi i l’aprofundiment en els Objectius de Desenvolupament Sostenible. Concretament, s’abordarà l’objectiu 16: “Promoure societats justes, pacífiques i inclusives”, i de manera particular, la meta 6 “Crear institucions eficaces, responsables i transparents en tots els nivells”, conscients del gran paper que el politòleg pot exercir en aquest camp.\nAmb format presencial a l’Aula Magna de l’edifici principal de Ciències Socials i Jurídiques del Campus d’Alfara del Patriarca de la Universitat CEU Cardenal Herrera en Alfara del Patriarca, Carrer Luis Vives 1, Alfara del Patriarca (Valencia)\nParticipants a la taula redona:\nJavier Amorós, Subdirector General del Consell Nacional de Transparència i Bon Govern, Carlos Flores, Vocal del Consell de Transparència, Joan Llinares, Director de la Agència Valenciana Antifrau.\nCategory: Agenda-VaBy 25 de February de 2021\nPreviousPrevious post:Compareixença del director de l’AVAF a la Comissió d’Economia, Hisenda i Pressupostos del Parlament BascNextNext post:En 2020 es van presentar 226 denúncies davant l’Agència Valenciana Antifrau, un 34% més que en el 2019


Biblioteques amb DO – Ajuntament de Móra la Nova\nPàgina inicial/Entrades/General/Biblioteques amb DO\nPer tercer any consecutiu la Biblioteca de Móra la Nova participa del projecte “Biblioteques amb DO. La única biblioteca de la Ribera d’Ebre que hi forma part. Aquest projecte fa uns anys que està en funcionament i té l’objectiu d’acostar la cultura del vi a través de diverses manifestacions i llenguatges culturals.\nEl calendari d’activitats pretén arribar als diferents grups d’edats i ja començarà el mateix dia 1 de setembre amb una activitat organitzada amb l’associació juvenil “Los descarrilats”.\nEl 6 de setembre Àngels Cid i Marc Jornet explicaran el seu conte “Les aventures de la vernatxeta” i el dia 13 inaugurarem l’exposició de l’artista local Idaira Palenzuela , Adriana Monclús ens ensenyarà “Lettering amb vi” i també coneixerem els vins de la cooperativa de Benissanet. El 10 de setembre com a prèvia a la Diada Nacional de Catalunya tindrem una exhibició de ball de bastons que acompanyarem amb mistela i pastes i també un taller infantil amb Núria Mendoza.\nEn quant a les activitats dirigides als adults, al club de lectura del dia 27 de setembre comentarem “Malanyet” amb el seu autor Pere Audí, tot tastant els vins del celler Molí de Rué de Vinebre. El dia 28 una activitat pensada per maridar la llengua i la literatura amb el vi, “De vins i de mots” amb David Vila. La llengua és la veu d’un poble, la font de les nostres arrels més pregones, i la literatura és aquesta llengua feta art, la paraula atansant-se platònicament a la bellesa. Un punt mig entre un recital i una xerrada oberta i participativa, en què els contes s’aniran intercalant amb curiositats i explicacions amenes sobre l’origen de les paraules i de les expressions del món vinícola. En resum, una experiència que ens vol fer despertar l’interès per la llengua, pels contes i, lògicament, pel vi. Aquesta activitat anirà acompanyada dels vins del celler “La farinera vins” de Rasquera.\nEs tancaran les activitats del projecte amb una visita de camp a les vinyes de Miquel Escoda, també amb un tast de vins entre les vinyes.\n“Biblioteques amb DO” és una iniciativa del Servei de Biblioteques del Departament de Cultura de la Generalitat de Catalunya que és possible gràcies a la implicació d’agents diversos, entre ells INCAVI (Institut Català de la Vinya i el Vi), VINSEUM, Museu de les Cultures del Vi de Catalunya, cellers, restaurants, agricultors, enòlegs, agents de turisme, i d’altres.\nredactor\t2019-08-30T08:43:16+00:00\tagost 30, 2019|General|


L'atleta Juanma Fàbrega correrà 12 maratons en favor de Creixem - La Calamanda\nInici Express\tL’atleta Juanma Fàbrega correrà 12 maratons en favor de Creixem\nL’atleta Juanma Fàbrega correrà 12 maratons en favor de Creixem\nper Alicia Coscollano Masip 29/11/2019\nL’objectiu d’aquesta iniciativa solidària és recaptar fons per a l’entitat social que treballa per millorar la qualitat de vida dels xiquets amb discapacitat funcional\nL’Ajuntament de Vinaròs dona suport a la iniciativa del veí Juanma Fàbrega que s’ha proposat el repte de córrer 12 maratons en 12 mesos en favor de l’associació Creixem. Segons detallava l’objectiu és aconseguir recaptar fons en cadascuna de les curses per destinar-ho de forma íntegra a l’entitat i col·laborar així en la important tasca social que realitza a la comarca.\nEl regidor d’Esports, José Chaler, ha destacat que «des de l’Ajuntament donarem tot el suport possible per donar la màxima visibilitat a aquest gran repte que assumirà Fàbrega». Cal destacar que les maratons es faran en diferents països d’arreu d’Europa i l’atleta local participarà en ells amb el nom de Vinaròs i Creixem.\nPer la seua banda, el president de l’entitat social, Pedro Garcia, mostrava els seus agraïments i desitjava que Fàbrega puga finalitzar totes les maratons, però sobretot que puga gaudir d’aquesta gran experiència.\nLa regidora de Polítiques Socials, Berta Domènech, ha destacat que «l’esport també és una important eina de cohesió social quan es practica, però també ho és en iniciatives com aquesta, tal com demostra Fàbrega que recaptarà tots els diners que puga per destinar-los al centre de desenvolupament infantil Creixem». Per acabar, la regidora agraïa a Creixem i el seu president Garcia la gran tasca que realitza l’entitat al municipi i la comarca, a més de desitjar a Fàbrega molta sort en aquest gran repte.


AMICS UAB-Preguntes freqüents\n· Quins són els requisits per a fer-se membre d'Amics de la UAB?\nNo hi ha cap requisit, tothom pot fer-se membre de l'Associació. No és necessari haver estat vinculat a la UAB ni acadèmicament ni professionalment.\n· Com fer-se soci?\nHi ha dues opcions, una d'elles a través del formulari via Internet a l'apartat "Associar-me" de la web. I la segona, venir presencialment a la seu de l'Associació (la Torre Vila-Puig al Campus de Bellaterra) i omplir el formulari que us donarem. Cal omplir algunes dades personal i el número de compte, però no es necessària cap foto. Si veniu presencialment podeu pagar la quota en efectiu, però no amb targeta de crèdit.\n· Quan podem començar a gaudir dels avantatges?\nSi us associeu per Internet, el mateix dia o el dia següent rebreu un certificat provisional (que té una validesa determinada), en el cas de venir presencialment, us donarem el certificat imprès al mateix moment. Amb ell ja podreu accedir a tots els avantatges, cal saber, però que les biblioteques de la UAB tarden 24 hores a donar d’alta l’usuari. El carnet us arribarà a casa per correu postal en un mes aproximadament.\n· Quina és la periodicitat de la quota?\nUn cop us doneu d’alta, la quota que heu pagat és vàlida durant 12 mesos a partir del mes en què us heu associat. Els anys següents la quota se us passarà pel banc a través de la domiciliació bancària el mateix mes en què us vau donar d’alta el primer any.\n· Quin preu té la quota actual?\nLa quota és de 31 euros anuals (una sola vegada l’any) i de 15 euros per persones que s’hagin llicenciat, graduat o diplomat fa menys de dos anys a la UAB. Cal justificar-ho portant una còpia del títol o del certificat del títol, o enviar-la escanejada per e-mail. El descompte no val per gent que ha fet un postgrau o màster fa menys de dos anys.\n· Com activar el NIU (número identificatiu de la Universitat) per poder, per exemple, renovar llibres de les biblioteques per internet o fer d’altres gestions en línea?\nAccediu al següent link, i entreu dins l'opció "obteniu el vostre usuari i la vostra paraula de pas" .\n· Com donar-se de baixa?\nEnvieu un e-mail a l'Associació explicant que us voleu donar de baixa i afegiu el vostre nom i cognom. Us enviarem un e-mail confirmant que la baixa s'ha realitzat correctament. També podeu fer el tràmit presencialment a la seu de l'Associació.\nSelecciona una etiqueta Festa anual Amics UAB Ciència VisitaCultural Avantatge Universitat Opina Política Internacional Història Medi Ambient Sopar-Tertúlia Claris Cinema Sanitat Socialisme Acció Territorial Cultura Economia Turisme Catalanisme


La consellera Rosa Pérez destaca la tradició i rellevància dels Moros i Cristians d’Ontinyent | L'Informador\nLa consellera Rosa Pérez destaca la tradició i rellevància dels Moros i Cristians d’Ontinyent\nPublicat a 22 d'agost de 2019 el 7:00. Escrit per Juan Antonio Cloquell\nHa estat acompanyada per l’Alcalde i el President de la Societat de Festers en un recorregut per les instal·lacions del Museu Fester\n“Les d’Ontinyent són unes festes molt importants i amb una tradició d’allò més interessant, me’n vaig amb ganes de tornar per veure actes com l’entrada, les ambaixades o l’entrada de bandes”. Així ho manifestava la consellera de Participació, Transparència, Cooperació i Qualitat Democràtica, Rosa Pérez, en la seua visita al Museu Fester aquest dilluns, en plena “Setmana Gran” morocristiana.\nLa consellera, després de signar al llibre d’honor de l’Ajuntament i de visitar el monument als afusellats durant la Guerra Civil, es desplaçava al Museu Fester per conèixer més de prop les festes morocristianes. Allí, acompanyada per l’Alcalde Jorge Rodríguez i el President de la Societat de Festers, Vicent Pla, així com per regidors de la corporació i membres de la Junta de Festes, recorria aquest espai on s’exhibeixen peces emblemàtiques i singulars de les festes de Moros i Cristians com ara fotografies, pintures, escultures, trages de festa, armes, cartells, programes, mobiliari, llibres i altres curiositats.\nL’alcalde agraïa a la consellera l’interès per conèixer més sobre les festes d’Ontinyent a través d’un museu “que encarna i mostra perfectament tot allò que anem a viure estos dies”. El president de Festers també agraïa la visita i incidia en la voluntat de l’Ajuntament i la Societat de Festers “de seguir tocant a totes les portes per aconseguir l’anhelada declaració de festes d’interès internacional”, manifestava.


Ozzy Osbourne edita ‘Under the graveyard’ la seva primera cançó en 10 anys • Ràdio Capital de l'Empordà\nEl cantant i compositor, Ozzy Osbourne ha llançat avui ‘Under The Graveyard‘, el seu primer single en solitari en gairebé 10 anys. Una balada massiva que es transforma en una cançó rockera ardent; és el primer senzill del proper àlbum del músic “Ordinary Man”, que sortirà a principis de 2020.\n“Aquest àlbum va ser un regal del meu poder superior, és una prova per a mi que mai has de rendir-te”, afirma el cantant.\nGravat a Los Angeles, l’àlbum presenta a productor Andrew Watt a les guitarres, Duff McKagan (Guns N ‘Roses) a el baix i Chad Smith (Red Hot Chili Peppers) a la bateria.\nL’entrada Ozzy Osbourne edita ‘Under the graveyard’ la seva primera cançó en 10 anys ha aparegut primer a Primera Fila.\nArticle anteriorLes germanes Neddermann presenten ‘Prec de Nadal’\nArticle següentNovetats de la setmana: Jason Derulo, Simply Red, Snow Patrol, The Script


Éxit de la primera edició de la proposta turística Obrim Vilafranca que desborda l’organització | RTVVilafranca\nÉxit de la primera edició de la proposta turística Obrim Vilafranca que desborda l’organització\nTot i que aquest diumenge hi havia molta oferta d’activitats a Vilafranca es pot dir allò que hi havia gent per a tot.\nI en especial hi va haver molta gent per participar a la primera edició d’Obrim Vilafranca, una nova proposta de l’Ajuntament de Vilafranca emmarcada en l’Any Europeu del Patrimoni Cultural. Concretament, el projecte turístic buscava mostrar el patrimoni cultural més amagat de la ciutat, l’interior i la història de 13 dels edificis més emblemàtics de la Vila.\nLes visites eren gratuïtes i es feien en grups molt reduïts, perquè en alguns casos s’entrava a cases particulars, amb mobiliari i objectes delicats. Aquest fet i l’interès que va despertar la iniciativa va fer que durant tot el dia hi haguessin cues i esperes llargues per fer les visites.\nLa regidoria de Promoció Turística, Dolors Rius, es mostrava satisfeta per l’èxit de la convocatòria i demanava disculpes per les esperes, tot assegurant que es treballarà per millorar-ho en la propera edició.\nUn dels edificis per on va passar mes gent va el de la Casa de la Vila. La visita permetia conèixer detalls de les interioritats de l’edifici i fins hi tot comptava amb la rebuda de l’alcalde al despatx d’alcaldia.\nLa convocatòria va superar amb escreix la presència de 2.000 visitants que tenia prevista l’organització i els edificis més sol·licitats van ser els del Balau Baltà i la Casa Macià, al centre de la vila.


La Santa Espina: De talps i altres rosegadors\nPublicado por La Santa Espina en 12:19 p. m.\nTambé hi eren el Cuní i el Bassas, com és que no els citeu? O l'estratègia és una altra?\nSí, i també hi havia més d'un i més de dos militants sociates, i afiliats a l'ugt, malgrat (o gràcies) a l'escalfament previ\nOriol (Badalona) dijo...\nConsidero que esteu faltant el respecte a en Joan Carles Peris, que jutjant-lo d' aquesta manera l' esteu coaccionant, i que allò que voleu és un país anestessiat i alienat. És un bon professional i no és el talp de ningú. Em preocupa molt que el sectarisme i l' intervencionisme del PSC-PSOE no deixi treballar tranquils als periodistes del país. Ja tenim a les hemeroteques l' afer Bolaño-Barbeta i les pressions d' en Joan Ferran. Ja li han donat un toc d' atenció a en Peris?? Desitjaria que la resposta fos negativa, però intueixo que és afirmativa. Estem en un país lliure i democràtic en el que no hi pot tenir cabuda cap mena d' autoritarisme.\nOsti Peris, no cal que facis escriure els teus subordinats per a defensar-te, home!\nFrancesc (Montblanc) dijo...\nSou uns mentiders, la notícia sobre la preparació de la manifestació no va ser ni molt menys la primera, va ser la quarta (per darrere de la del restabliment de rodalies)i no va durar precisament molt temps.\nNo en teniu prou amb El País, El Periodico, Cuatro i un llarg etzetera? Deixeu TV3 en pau (a més si algú l'està controlant aquests sou vosaltres).\nbolg de merda...sou una colla de sociates comunistes, neu a criticar en francino, la barcelo,nierga.....PUTOS SOCIATES!!!!!!


Serveis informàtics per a Construcció i canal Contract - JSM Inforedes\nServeis informàtics per a Construcció i canal Contract\nPàgina inicial/Serveis informàtics per a Construcció i canal Contract\nServeis informàtics per a Construcció i canal ContractSònia Solà2020-11-11T21:10:15+01:00\nClau en mà de tota la part informàtica\na obres noves, reformes i trasllats\nnosaltres ens preocupem i ocupem de la tecnologia per tu!\nTreballem amb constructores, enginyeries, estudis d’arquitectura i interiorisme, així com industrials afins al sector de la construcció, solucionant-los l’àrea tecnològica.\nSom una empresa informàtica l’equip de tècnics de la qual estan especialitzats en xarxes, programari i maquinari, garantint la correcta instal·lació de la cada vegada més important àrea informàtica o tecnològica dels edificis.\nMolts problemes en el cablejat, cobertura wifi i instal·lació d’equips\npodrien ser evitats si s’ocupessin els nostres professionals informàtics.\nDeixa la informàtica en mans de professionals informàtics!\nestem a la teva disposició pel que necessitis, pots trucant-nos o enviant-nos un email a:\nCONTACTA AMB NOSALTRES DES D’AQUÍ


Font de llum per als oblidats dels oblidats\nLes persones amb malaltia mental són discriminades a l’Àfrica i, en molts casos se’ls manté llig...\nRecaudado 655 €\nA favor de Moianès Solidari\nLes persones amb malaltia mental són discriminades a l’Àfrica i, en molts casos se’ls manté lligats i obligats a viure en condicions infrahumanes.\nDes de fa més de 20 anys GRÉGOIRE AHONGBONON i l’ASSOCIATION SAINT CAMILLE DE LELLIS porten a terme una extraordinària tasca a diversos països de l’Àfrica Occidental (Costa d’Ivori, Benín, Burkina Faso i Togo) per alliberar, guarir, rehabilitar i reinserir a la societat, a les persones amb malalties mentals.\nAquesta tasca i la creació de centres d’acollida i de rehabilitació per als malalts, la porten a terme sense cap tipus d’ajut governamental. Com diu Grégoire, el fundador i impulsor de l’associació “ Sí l’Àfrica és el continent oblidat, els malalts mentals són el oblidats dels oblidats”.\nEntitats i grups d’amics de diversos països europeus i del Canadà hem donat a conèixer aquesta tasca extraordinària i, en la mesura de les nostres possibilitats, col·laborem en el seu sosteniment econòmic.\nConjuntament amb AIMA SM, hem impulsat el projecte FONT DE LLUM, del qual s’ha realitzat enguany una primera fase, consistent en l’electrificació amb energia solar d’una granja agrícola de 150 ha. situada a AGOÏTA (Benín). que actua com a centre de rehabilitació i formació. Aquest projecte és bàsic per a la dignitat de les persones que hi viuen i treballen, per l’aprofitament econòmic dels recursos de la granja i l’aprovisionament d’aliments per als diversos centres de l’associació.\nLa segona fase del projecte consistirà en reforçar les instal·lacions per tal que, a més de l’electrificació bàsica, puguin beneficiar-se de l’energia solar per a l’ús de les màquines de transformació alimentària, que actualment funcionen amb gasoil, i poder atendre els increments de producció, que es derivaran de la progressiva ampliació de la superfície agrícola cultivada.\nSi creus en la dignitat de la persona humana i en el fet que no sigui discriminada per patir una malaltia mental, AJUDA'NS A FINANÇAR adequadament aquest projecte.\nMOIANÈS SOLIDARI és una associació sense ànim de lucre, creada l'any 1999 a l'actual comarca del Moianès,que té com a l'objectiu, entre altres, promoure la solidaritat amb els paisos del Tercer Món menys desenvolupats.\nDes del'any 2007 està cooperant amb l'ASSOCIATION SAINT CAMILLE DE LELLIS, fundada i dirigida per Grégoire Ahongbonom, que treballa a lÀfrica Occidental (Costa d'Ivori, Benín, Togo i Burkina Faso) per alliberar, guarir, rehabilitar i reinserir novamenrt a la societat a les persones amb malaltia mental que viuen encadenades o són marginades per les seves famílies a causa dels prejudicis socials que els consideren com a persones violentes i endimoniades.\nJordi hace 11 meses\nPerquè donar allò que es necessita, fa més humà a qui ho dóna i a qui ho rep.\nÁnims per aquesta tasca tan i tan interessant\nRecaudado 655 € de 2.500 €


Holiday Home Can Trullàs Vacarisas Espanya - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Vacarisas.\n-, Vacarisas, Vacarisas, Espanya, 8227 - Veure al mapa\nConvenientment situat a Vacarisas, Can Trullàs és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Vacarisas. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, balcó/terrassa, reproductor de DVD/CD, nevera, forn microones a cada habitació. L'hotel compta amb una llista completa de comoditats, com piscina exterior. Can Trullàs és un lloc ideal d'estada pels viatgers que busquin encant, comfort i facilitat a Vacarisas.\nCal que informeu el Holiday Home Can Trullàs de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: HUTB005785\nAllotjaments a Vacarisas


Un estudi de l’IREC revela que només la rehabilitació integral dels edificis permetrà un estalvi energètic de manera sostinguda - IREC\nUn estudi de l’IREC revela que només la rehabilitació integral dels edificis permetrà un estalvi energètic de manera sostinguda\nOctober 20, 2012 August 19, 2020\nl’informe, elaborat dins del projecte MARIE, analitza els beneficis potencials de la seva estratègia de rehabilitació en dels edificis de Catalunya\nEls experts posen de manifest l’elevat consum energètic del 60% dels edificis catalans i del potencial de millora del seu envolupant.\nEls edificis haurien de rehabilitar-se de forma integral per aconseguir un estalvi energètic a llarg termini, segons conclou l’estudi PIE (Potencial Impact Evaluation), realitzat dins del projecte MARIE (Mediterranean Building Rethinking for Energy Efficiency Improvement) en el qual participa l’IREC. L’informe analitza l’impacte de les mesures proposades a MARIE per estimular la rehabilitació integral a gran escala de l’actual parc d’edificis del Mediterrani. El PIE analitza el consum energètic fins a 2035 de nou regions mediterrànies, inclosa Catalunya.\nL’estudi ha permès constatar que la rehabilitació integral dels edificis, proposada pel projecte MARIE, aconseguirà reduir el consum energètic per sobre de mesures convencionals com la renovació dels equips existents. El canvi d’equips d’aire condicionat o de calderes permet un estalvi energètic, però aquest estalvi d’energia queda limitat a llarg termini. Per contra, la rehabilitació de l’estructura de l’edifici com l’aïllament de parets o cobertes permetrà aconseguir una major eficiència energètica\nEls experts assenyalen, a més, que les dinàmiques de rehabilitació a l’àrea del Mediterrani són lentes, es realitzen cada 60 o 80 anys. Les conclusions de l’estudi apunten al fet que les iniciatives proposades pel projecte MARIE, encara en fase de desenvolupament, generarien un major estalvi energètic que les estratègies aplicades de forma habitual fins avui.\nAmb aquesta iniciativa es pretén superar les principals barreres de mercat, institucionals i financeres, així com crear oportunitats de desenvolupament sostenible a la regió mediterrània. MARIE inclou activitats pilot per poder provar les solucions i els serveis més eficients, a més de les mesures de desenvolupament, així com garantir l’impacte territorial.\nEl projecte MARIE es va iniciar el 2011 i té un pressupost de 6 milions d’euros. La iniciativa està cofinançada pel programa Med de la Unió Europea i per les diferents entitats que participen en el projecte. Liderat pel Departament de Territori i Sostenibilitat de la Generalitat de Catalunya, compta amb la participació de regions mediterrànies de països com França, Itàlia, Grècia, Malta, Eslovènia, Montenegro, Xipre, Portugal i Espanya.